**Organisatorisk vejviser for TeleKOL**  Maj 2023

FAQ’en er dynamisk og vil blive udbygget i takt med implementeringen.

|  |  |
| --- | --- |
| SPØRGSMÅL | SVAR |
| Hvem er målgruppen? | Borgere med KOL i gruppen GOLD D. Kan udvides efter faglig vurdering.  |
| Hvem kan henvise til tilbuddet? | Almen praksis og sygehuslæge. |
| Hvem driver tilbuddet? | Primært kommunerne i samarbejde med sygehusene. |
| Hvem står for at bringe udstyr ud til borgerne? | En lokal logistikfunktion i den enkelte kommune fx deres hjælpemiddelservice eller lign. |
| Hvem indtaster borgerens data? | Det gør borgeren selv. |
| Hvem monitorerer borgerens data? | Det gør den kommunale sygeplejerske med monitoreringsansvar som udgangspunkt og i enkelte tilfælde sygeplejerske på sygehus. |
| Hvor tit skal borgeren indsende data? | I de første 14 dage dagligt, derefter 2 gange ugentligt. |
| Hvor tit skal sygeplejersken monitorere borgerens indsendte data? | 2 gange om ugen på fastlagte hverdage. Der monitoreres som udgangspunkt ikke i weekenden og på helligdage. |
| Hvem viser borgeren hvordan de skal foretage og indtaste målinger, samt hvad målinger betyder? | Sygeplejersken som tager ud til borgeren på et introduktionsbesøg. |
| Er der mulighed for videokommunikation? | Ja, der er mulighed for videomøder mellem sygeplejersken og borgeren. |
| Er det et akut tilbud? | Nej, der er ikke tale om et akut tilbud. Ved akut forværring kontaktes det akutte system fx 112 eller egen læge  |
| Hvornår skal tilbuddet starte op? | Tilbuddet skal være klar og tilgængelig i hele landet i løbet af 2023. |
| Hvornår afprøves tilbuddet og systemerne bag? | Fra marts til og med maj 2023 afprøves det samlede tilbud i udvalgte pilotorganisationer. |
| Hvem står for support og service af systemerne? | For almindelig support – både teknisk og faglig, er det de monitoreringsansvarlige sygeplejersker der kontaktes først. Herefter kontaktes den fælles lokale SSL-enhed  |
| Er der sundhedsfaglige instrukser knyttet til tilbuddet? | Ja, der er udarbejdet 10 sundhedsfaglige instrukser, der læner sig op ad det sundhedsfaglige indhold for tilbuddet. Instrukserne afprøves i pilotafprøvningen der starter marts 2023. |
| Hvordan opkvalificerer vi vores sundhedsfaglige personale? | På nationalt plan er der lavet e-læringsmateriale til et bredt kompetenceløft af sundhedsfagligt personale (sosu-hjælper, sosu-assistent, sygeplejersker og evt. terapeuter) derudover udbydes et kompetenceløft målrettet monitoreringsansvarlige, samt teknisk undervisning i løsningerne.  |
| Hvordan vil implementering foregå? | Fælles Telemedicin i Syd vil udarbejde implementeringspakker med informationsmateriale, herunder relevante dokumenter som instrukser og undervisningsmateriale. Kommuner og sygehuse har derefter selv ansvar for at implementere tilbuddet i deres egen organisation.  |
| Hvor mange monitoreringsansvarlige har man brug for? | Det afhænger af hvordan man implementerer tilbuddet i egen organisation.  |
| Hvem indkøber udstyr? (tablet, saturationsmåler, vægt) | Kommunerne har ansvaret for at indkøbe udstyr. |
| Hvem betaler udstyret? | Udgifter til udstyr deles mellem region og kommune med henholdsvis 65% til region og 35% til kommune. |
| Hvem betaler driften af tilbuddet? | Kommune og sygehus afholder hver især driftsudgifter. |
| Hvor hurtigt efter henvisning skal borgeren opstartes i tilbuddet? | Borgeren skal senest opstartes syv hverdage efter henvisning. |